
 11.11.2015
 BG
 Официален вестник на Европейския съюз
 L 294/1
 РЕГЛАМЕНТ (ЕС) 2015/2002 НА КОМИСИЯТА
 от 10 ноември 2015 година
 за изменение на приложения IВ и V към Регламент (ЕО) No 1013/2006 на Европейския парламент и на Съвета относно превози на отпадъци
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1013/2006 на Европейския парламент и на Съвета от 14 юни 2006 г. относно превози на отпадъци (1), и по-специално член 58, параграф 1 от него,
 като има предвид, че:
 (1)
 Регламент (ЕС) No 1357/2014 на Комисията (2) за замяна на приложение III към Директива 2008/98/ЕО на Европейския парламент и на Съвета (3) изменя наименованията на опасните свойства на отпадъците, за да го приведе в съответствие с промените, въведени с Регламент (ЕО) No 1272/2008 на Европейския парламент и на Съвета (4). С това изменение опасните свойства H 1 — H 15 са преименувани съответно на HP 1 — HP 15, за да се избегне евентуално объркване с кодовете на предупрежденията за опасност, определени в Регламент (ЕО) No 1272/2008. Въпросният регламент се прилага от 1 юни 2015 г.
 (2)
 Приложение IB към Регламент (ЕО) No 1013/2006 предоставя конкретни инструкции за попълване на документите за нотификация и за движение с позоваване на старите наименования на опасните свойства, поради което следва да бъде съответно актуализирано.
 (3)
 С Решение 2014/955/ЕС на Комисията (5) се заменя списъкът на отпадъците, съдържащ се в приложението към Решение 2000/532/ЕО на Комисията (6), за да се вземат предвид техническият и научният напредък. Решение 2014/955/ЕС се прилага от 1 юни 2015 г.
 (4)
 Част 2 от приложение V към Регламент (ЕО) No 1013/2006 съдържа списък на отпадъци, изброени в приложението към Решение 2000/532/ЕО. След изменението на Решение 2000/532/ЕО приложение V към Регламент (ЕО) No 1013/2006 следва да бъде коригирано съобразно с тези промени. Поради това настоящият регламент следва да се прилага от същата дата, както Регламент (ЕС) No 1357/2014 и Решение 2014/955/ЕС.
 (5)
 Регламент (ЕО) No 1013/2006 следва да бъде съответно изменен.
 (6)
 Мерките, предвидени в настоящия регламент, са в съответствие със становището на комитета, създаден по силата на член 39 от Директива 2008/98/ЕО,
 ПРИЕ НАСТОЯЩИЯ РЕГЛАМЕНТ:
 Член 1
 Приложения IВ и V към Регламент (ЕО) No 1013/2006 се изменят в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 юни 2015 година.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 ноември 2015 година.
 За Комисията
 Председател
 Jean-Claude JUNCKER
 (1) ОВ L 190, 12.7.2006 г., стр. 1.
 (2) Регламент (ЕС) No 1357/2014 на Комисията от 18 декември 2014 г. за замяна на приложение III към Директива 2008/98/ЕО на Европейския парламент и на Съвета относно отпадъците и за отмяна на определени директиви (ОВ L 365, 19.12.2014 г., стр. 89).
 (3) Директива 2008/98/ЕО на Европейския парламент и на Съвета от 19 ноември 2008 г.